BG    BG  
 ЕВРОПЕЙСКА  
КОМИСИЯ  
Брюксел , 12.1.2015 г. 
COM(2015) 7 final 
2013/0105 (COD) 
  
СЪОБЩЕНИЕ  НА КОМИСИЯТА  ДО ЕВРОПЕЙСКИЯ  ПАРЛАМЕНТ  
 
съгласно  член  294, параграф  6 от Договора  за функционирането  на Европейския  
съюз  
 
относно  
позицията  на Съвета  по приемането  на Директива  на Европейския  парламент  и 
на Съвета  за изменение  на Директива  96/53/ЕО от 25 юли  1996 година  относно  
максимално  допустимите  размери  в националния  и международен  трафик  на 
някои  пътни  превозни  средства , които  се движат  на територията  на Общността , 
както  и максимално  допустимите  маси  в международния  трафик  
(текст  от значение  за ЕИП ) 
 
 
BG 2   BG 2013/0105 (COD) 
СЪОБЩЕНИЕ  НА КОМИСИЯТА  ДО ЕВРОПЕЙСКИЯ  ПАРЛАМЕНТ  
 
съгласно  член  294, параграф  6 от Договора  за функционирането  на Европейския  
съюз  
 
относно  
позицията  на Съвета  по приемането  на Директива  на Европейския  парламент  и 
на Съвета  за изменение  на Директива  96/53/ЕО от 25 юли  1996 година  относно  
максимално  допустимите  размери  в националния  и международен  трафик  на 
някои  пътни  превозни  средства , които  се движат  на територията  на Общността , 
както  и максимално  допустимите  маси  в международния  трафик  
(текст  от значение  за ЕИП ) 
1. ИСТОРИЯ  НА ДОСИЕТО  
Дата  на предаване  на предложението  на Европейския  парламент  и на 
Съвета  
(документ  COM(2013) 195 final – 2013/0105  (COD):  16 април  2013 г. 
Дата  на становището  на Европейския  икономически  и социален  
комитет :  11 юли 2013 г. 
Дата  на позицията  на Европейския  парламент  на първо  четене :  15 април  2014 г. 
Дата  на предаване  на измененото  предложение : не е приложимо  
Дата  на приемане  на позицията  на Съвета : 5 юни 2014 г. 
2. ЦЕЛИ  НА ПРЕДЛОЖЕНИЕТО  НА КОМИСИЯТА  
С Директива  96/53/ЕО се въвеждат  максимално  допустими  размери  на тежкотоварните  
автомобили  и автобусите  в международния  трафик  и тяхната  максимално  допустима  
маса  в международния  трафик  (при определени  условия  държавите  членки  могат  да 
задават  по-големи  от тези размери  или маса  за националния  трафик ). 
Основната  цел на изменението  е да се повиши  екологосъобразността  и безопасността  
на тежкотоварните  автомобили  и автобусите , като се позволят  дерогации  за масата  и 
размерите  в някои  случаи  и при определени  условия , при които  понастоящем  не са 
осъществими  подобрения  поради  ограниченията , наложени  с посочената  директива . 
Очаква  се повишената  екологосъобразност  на камионите  да доведе  до подобряване  на 
горивната  ефективност  с около  7—10 % и съответно  намаляване  на емисиите  на CO 2 и 
парникови  газове . Благодарение  на повишаването  на безопасността  на тежкотоварните  
автомобили  може  да бъде  спасен  животът  на до 500 души  годишно  — спадащи  главно  
към уязвимите  участници  в пътното  движение  като пешеходци  и колоездачи  в градски  
райони . 
 
BG 3   BG С предложението  на Комисията  се цели  по-конкретно  следното :  
– Да се улесни  подобряването  на аеродинамичните  характеристики  на 
превозните  средства : като се позволи  удължаване , даващо  възможност  за 
проектиране  на по-аеродинамични  кабини . Освен  това благодарение  на тези 
„интелигентни “ кабини  водачите  ще имат  по-добра  видимост  и при 
произшествие  енергията  ще се поглъща  по-добре . Предлага  се също  така да се 
разреши  използването  на аеродинамични  елементи , закрепени  към задната  част 
на ремаркета , полуремаркета  или камиони ; има готовност  за пускане  на пазара  
на такива  елементи , чието  използване  нараства  — например  в САЩ . В 
предложената  директива  не се предвижда  увеличаване  на товароносимостта .  
– Да се позволи  увеличаване  на масата  за хибридно  или електрическо  
задвижване  с до 1 тон. 
– Да се въведат  разпоредби  относно  принудителното  изпълнение  поради  
тревожно  високото  равнище  на превишенията  на максимално  допустимата  
маса . С новите  разпоредби  се препоръчва  използването  в камионите  на бордови  
датчици  за маса  и разполагането  по пътищата  на станции  за измерване  на 
масата  в движение , като същевременно  държавите  членки  се задължават  да 
извършват  определен  брой  проверки , пропорционален  на трафика . 
– Да се въведе  солидарна  отговорност  на товародателя  и превозвача  в случай  
на превишаване  на максимално  допустимата  маса  по време  на автомобилния  
транспорт  (когато  товародателят  не е предоставил  информация  или 
предоставената  от него информация  е подвеждаща ). 
– Да се улесни  интермодалният  транспорт  на контейнери , като  за този  на 45-
футови  контейнери  и сменяеми  каросерии  се предостави  дерогация  за 
увеличаване  на максимално  допустимата  маса  на 44 тона  и на максимално  
допустимата  дължина  с 15 сантиметра . 
– Да се позволи  увеличаване  на масата  на автобуси  с 1 тон, за да се вземе  
предвид  увеличаването  на теглото  на пътниците  и на техния  багаж . 
В допълнение  към горепосочените  основни  цели  на изменението , предложението  на 
Комисията  отразява  също  така пояснението , предоставено  от Комисията  на 
Европейския  парламент1 по въпроса  за трансграничното  движение  на по-дълги  
превозни  средства  (т.е. съществуващите  правила  позволяват  пресичане  на една  граница  
между  две съседни  държави  членки , които  са разрешили  използването  на по-дълги  
превозни  средства  на своята  територия ). 
3. КОМЕНТАРИ  ОТНОСНО  ПОЗИЦИЯТА  НА СЪВЕТА  
Политическото  споразумение , прието  от Съвета  по транспорта  на 5 юни 2014 г., е в 
подкрепа  на основните  цели  на предложението  на Комисията  да се даде  възможност  за 
проектирането  на камиони  с повишена  екологосъобразност  и безопасност , но се 
отклонява  по някои  други  аспекти , както  е посочено  по-долу . 
• Предлагат  се дълги  срокове  както  за транспонирането  на новата  директива  (3 
години ), така и за прилагането  на разпоредбите  на член  9 от нея относно  
проектирането  на нови  кабини  (5 години  след  необходимото  изменение  на 
                                                 
1 Писмо  от 13 юни 2012 г. на заместник -председателя  Калас  до Брайън  Симпсън , председател  на 
комисията  по транспорт  и туризъм  на ЕП. 
 
BG 4   BG Директива  2007/46, включително  на актовете  за нейното  изпълнение ), с оглед  
на инвестиционния  капацитет  на някои  производители  на превозни  средства . 
Предвиденият  в предложението  на Комисията  срок  за транспониране  е 18 
месеца . Комисията  припомня , че нейното  предложение  по същество  е за 
предоставяне  на възможност , т.е. производителите  не ще бъдат  задължени  да 
произвеждат  такива  кабини , ако не очакват , че ще има пазар  за този продукт . 
Комисията  счита , че предложените  дълги  срокове  са неоправдани , тъй като 
необходимите  технологии  вече са на разположение  и гражданите  на Съюза  
следва  възможно  най-скоро  да могат  да се възползват  от по-екологични  и по-
безопасни  камиони .  
• Предложеният  от Комисията  стълб  за принудително  изпълнение  чрез 
санкциониране  на нарушения  относно  максимално  допустимата  маса  (членове  
12 и 13) до голяма  степен  е отхвърлен  от Съвета , който  заличи  член  13 относно  
категоризирането  на нарушенията  и смекчи  изискванията  на член  12 относно  
принудителното  изпълнение . Например  Съветът  замени  количествения  
показател  за проверки  за предварителен  подбор , предложен  от Комисията  
(който  вече се прилага  от някои  държави  членки ), с „подходящо  ниво “ на 
проверки . В действителност  това би означавало  на практика  да се запази  
сегашното  незадоволително  състояние . Комисията  счита , че в допълнение  към 
ускореното  пътно  износване , което  ще доведе  до допълнителни  разходи  за 
поддръжка , превишаването  на максимално  допустимата  маса  на превозните  
средства  застрашава  пътната  безопасност  и нарушава  конкуренцията  между  
операторите , които  спазват  правилата , и тези, които  не ги спазват . Липсата  на 
хармонизиране  между  различните  държави  членки  на процедурите  за 
принудително  изпълнение  и на равнището  на санкции  изпраща  объркващи  
послания  за превозвачите  и намалява  ефективността  на принудителното  
изпълнение . Съветът  обаче  се съгласи , че държавите  членки  трябва  да 
докладват  на Комисията  за броя  на проверките  и нарушенията . 
• В член  10з, параграф  5 от своята  позиция  на първо  четене  Съветът  се позовава  
на член  5, параграф  4, втора  алинея , буква  б) („клауза  за липса  на становище “) 
от Регламент  (ЕС) № 182/2011. Комисията  направи  изявление , в което  
припомня , че до тази разпоредба  не трябва  да се прибягва  системно , а в отговор  
на специална  необходимост  да се направи  изключение  от принципното  
правило , което  гласи , че Комисията  може  да приеме  проект  на акт за 
изпълнение , когато  не е дадено  становище . Предвид  на това, че представлява  
изключение  от общото  правило , определено  в член  5, параграф  4, прибягването  
до втора  алинея , буква  б) не може  да се разглежда  просто  като „дискреционно  
правомощие “ на законодателя , а трябва  да се тълкува  ограничително  и, 
следователно , да бъде  мотивирано . 
От друга  страна , Комисията  приветства  следните  точки : 
• Предложената  от Комисията  формулировка  на членове  8 и 9 относно  
аеродинамичните  характеристики  е запазена  по отношение  както  на целта , така 
и на съдържанието . Въпреки  факта , че Съветът  заменя  предложените  
делегирани  актове  с актове  за изпълнение  и ги ограничава  до член  8, 
Комисията  може  да се съгласи  с този подход  с оглед  на работата  на експертна  
група , създадена  от Комисията , за да определи  техническите  подробности  за 
съдържанието  на тези актове . Съдържанието  на делегираните  актове , 
предвидени  в член  9, може  да бъде  включено  в актуализацията  на регламентите  
 
BG 5   BG относно  одобрението  на типа  на превозните  средства  съгласно  Директива  
2007/46/ЕО. В членове  8 и 9 Съветът  доизясни  ролята  на законодателството  в 
областта  на одобрението  на типа  (Директива  2007/46/ ЕО, Регламент  (ЕО) 
№ 661/2009 и Регламент  (ЕС) № 1230/2012). 
• Въвеждането  на солидарна  отговорност  на товародателя  и превозвача  за 
превоза  на контейнери . 
• Разширяването  на обхвата  на предложеното  разрешение  за допълнителна  маса  
за електрически /хибридни  превозни  средства , така че да се включат  и 
превозните  средства , задвижвани  от алтернативни  горива , за да се вземе  
предвид  увеличението  на масата , необходимо  за прилагането  на съответните  
алтернативни  технологии . 
• Съветът  прие  ново  определение  за интермодална  транспортна  операция , което  
надлежно  отразява  особеностите  на водния  транспорт . Това  ново  определение  
би било  приложимо  за предоставянето  за 45-футови  контейнери  и сменяеми  
каросерии  на дерогация  за увеличаване  на максимално  допустимата  маса  на 44 
тона  и на максимално  допустимата  дължина  с 15 сантиметра . 
• Съветът  увеличи  на 19,5 тона  максимално  допустимата  маса , разрешена  за 
двуосните  автобуси  (с 500 kg повече  от масата , посочена  в предложението  на 
Комисията ), за да се вземе  предвид  и увеличението  на масата  поради  
задължителните  бордови  системи  (клас Euro VI, оборудване  за гарантиране  на 
безопасността ). 
По отношение  на трансграничното  движение  на по-дълги  превозни  средства , 
Комисията  взема  под внимание  различията  в становищата  между  държавите  членки  и 
решението  на Съвета  да не се изменя  текстът  на действащата  директива . Комисията  
може  да приеме  компромисното  решение  да се заличат  разпоредбите  на съответния  
член , като по този начин  се запази  съществуващото  положение  съгласно  действащата  
директива . Комисията  публикува  изявление , с което  потвърди  тълкуването  си относно  
трансграничното  движение  на по-дълги  превозни  средства , както  вече е посочено  в 
посоченото  по-горе писмо  на заместник -председателя  Калас  до г-н Симпсън .  
4. ЗАКЛЮЧЕНИЕ  
Комисията  счита , че актуализирането  на законодателството  относно  максимално  
допустимите  маси  и размери  на тежкотоварните  превозни  средства  и автобусите  е от 
решаващо  значение  за постигането  на целите  за намаляване  на емисиите  на парникови  
газове . Новите  кабини  не само  ще бъдат  с подобрени  аеродинамични  характеристики ; 
уголемените  кабини  ще позволят  също  така въвеждането  в бъдеще  в превозните  
средства  на ново  оборудване  за подобряване  на горивната  ефективност . Освен  това 
Комисията  счита , че новите  конструктивни  решения  ще позволят  въвеждането  на по-
безопасни  камиони , което  ще спомогне  за спасяването  на човешки  живот  в градските  
райони  при пътнотранспортни  произшествия  с ниска  скорост  на движение , в които  са 
замесени  тежкотоварни  превозни  средства . По тези причини  Комисията  счита , че 
изчакването  в продължение  на няколко  години  на въвеждането  от производителите  на 
новите  конструктивни  решения , които  до голяма  степен  са готови  за внедряване , би 
било  в противоречие  с интересите  на гражданите  на Съюза . Комисията  е на мнение , че 
тези въпроси  заслужават  да бъдат  разгледани  по време  на преговорите  между  
съзаконодателите .